Qatar Airways

Ajalugu

Qatar Airways asutati 22. novembril 1993, lende alustas 20. jaanuaril 1994. Amman oli esimene linn, kuhu hakati lendama 1994. aasta mais. 1995. aasta aprillis võttis lennufirma tegevjuht šeik Hamad Bin Ali Bin Jabor Al Thani tööle 75 inimest enda personali. Sel ajal koosnes lennukipark 2 Airbus A310 lennukist, mis teenindasid Abu Dhabit, Bangkoki, Kairot, Dubaid, Khartoumi, Kuveiti, Londonit, Chennaid, Manilat, Masqaţi, Ōsakat, Sharjahi, Taipeid, Tōkyōt ja Trivandrumi. 1995. aastal osteti 2 endist All Nippon Airwaysi Boeing 747 Boeingult. Lennufirma ostis kasutatud Boeing 747SP 1996. aastal Air Mauritiuselt.
Lennuliinid Ateenasse, İstanbuli, Chennaisse ja Tunisesse peatati 1996. aastal, kuna Kolkata ja Masqat eemaldati lennuliinidelt vastavalt jaanuaris ja septembris 1997. Lennud Londonisse avati 1997. aastal. Lennufirma tellis ka 2 kasutatud 231-kohalist Airbus A300-600R, mis liisiti Ansett Worldwide Aviation Servicesilt (AWAS) aasta jooksul; need asendasid 2 Boeing 747. Kahe A300 sisseastumist lennukiparki tõid kaasa ka uue logo. Kolmas A300-600R lisandus lennukiparki varsti, mis liisiti ka AWASilt. 1998. aasta juulis tellis lennufirma Airbusilt 6 Airbus A320, mis toimetati kohale vahemikus 2001–2005; see oli ka lennufirma viies lennukitüüp lennukipargis. 1998. aastal tehti leping Singapore Aircraft Leasing Enterprisiga (SALE), kus liisiti 4 Airbus A320, mis toimetati kohale 1999. aasta veebruari ja aprilli vahel; Need neli viimast lennukit asendasid Boeing 727-200 Advancedi lennukeid ja täitsid tühimiku, kuni Airbus andis üle esimese A320. Lennufirma tellis esimese A320, mis oli toetatud Aero Engines V2500-ga, mis olid liisitud SALE käest 1999. aasta veebruaris.
Neljas A300-600R, mis oli liisitud AWASe poolt, jõudis lennukiparki 2000. aasta aprillis. 2000. aasta oktoobris tellis Qatar Airways Airbus A319CJ. Lennufirma sai 2001. aastal üheksandaks Airbus A380 tellijaks, mil kaks lennuki tüüpi oli tellitud, pluss kaks valikut. Sel aastal pani lennufirma uuesti tööle lennuliini Jakartasse. 2002. aastal Katari valitsus eemaldus Gulf Airist. 2003. aasta juunis oli Qatar Airwaysi Airbus A320 esimene lennuk, mis taasalustas rahvusvahelist lennuliini Iraaki, mis lendas Doha–Basra liinil. Sel kuul lisa Qatar Airways lennukiparki ka esimese eraldi kaubaveolennuki. See oli Airbus A300-600R, mis muudeti kaubalennukiks Saksamaal 10 miljoni USA dollari eest.

Võtmeisikud

2017. aasta juuni seisuga on Qatar Airwaysi tegevjuht Akbar Al Baker, kes on sellel ametikohal alates 1996. aasta novembrist. Baker on ka Londoni Heathrow' lennujaama juhatuse liige.

Omandiõigus ja tütarettevõtted

Alates 2014. aasta maist kuulub Qatar Airways täielikult Katari valitsusele. Valitsus on Qatar Airwaysi alates 2013. aasta juulist täielikult kontrollinud pärast endise välisministri ja teiste aktsionäride 50-protsendilise osaluse väljaostmist. Alates aprillist 2016 on Qatar Airwaysi kontsernis tööl üle 40 000 inimese; 24 000 neist töötavad otseselt lennuettevõtja jaoks.

Osakonnad

Qatar Airwaysil on palju tütarettevõtteid, sh Qatar Aircraft Catering Company, Doha rahvusvaheline lennujaam, Qatar Airways Holidays, United Media Int, Qatar Duty Free, Qatar Aviation Services, Qatar Distribution Company ja Qatar Executive.

Kargo

Qatar Airways Cargo on lennufirma kaubavedude haru ning see on maailmas suuruselt kolmas rahvusvaheline kargovedaja. Firma tellis kolm Boeing 777F-i. Esimene Boeing 777F anti lennufirmale kätte 2010. aasta 14. mail. Oma esimeses arendusfaasis suutsid kargohooned läbi lasta 750 000 tonni kaupa aasta kohta. Boeing 777F-i kasutatakse peamiselt Qatar Airwaysi Kaug-Ida ja Euroopa lennuliinidel ning seda täiendavad Airbus A300-600F kargolennukid, mis opereerivad lennufirma kodulennujaamast.
2009. aasta juunis avati eraldi kargo lennuliin Kairo rahvusvahelisse lennujaama ning seda lennuliini täiendab ka Qatar Airwaysi reisijate lennuliin.
2010. aasta 18. augustil avas lennufirma oma esimese kargo lennuliini Ameerika Ühendriikidesse oma kodulennulennujaamast Dohast Chicago O'Hare'i lennujaama koos vahemaandumisega Amsterdami Schipholi lennujaamas, kasutades Boeing 777F lennukit.
13. märtsil 2013 toimetati esmakordselt kolm A330F-i Qatar Airways Cargo BOC-lendu rentimiseks, asendades A300-600F.
Global Supply Systems opereeris kolme Boeing 747-8F lennukiga, mis olid wet-lease lepingu all British Airways World Cargo jaoks, kuni British Airways katkestas lepingu 2014. aasta 17. jaanuaril. Samal päeval kuulutati välja ka kokkulepe Qatar Airwaysiga IAG Cargo lendude tegemiseks Boeing 777F-iga.

2015. aasta 8. märtsil kuulutas Qatar Airways Cargo kargolennuliini Los Angelesse, mis avati 4. aprillil 2015 ning selleks sai Qatar Airways Cargo jaoks neljas kargo sihtkoht Ameerika Ühendriikides peale Houstoni, Chicago ja Atlanta.
2016. aasta 27. detsembril kuulutas Qatar Airways Cargo välja neli uut kargo lennuliini sihtkoha Ameerikasse, Boeing 777F lendab kaks korda nädalas Lõuna-Ameerika linnadesse: Buenos Aires, São Paulo ja Quito ning Põhja-Ameerikas Miamisse ja need lennuliinid avati 2. veebruaril 2017.

Qatar Executive

Qatar Executive on Qatar Airwaysi ärilennukite tütarettevõtte, millel on oma kujundus, kere alumine osa on valget värvi ja tagatiival on väikesem orüks ning lennufirmal on traditsioonilised Qatar Airwaysi värvid.

Katari Emiiri lennukipark on ka värvitud täies ulatuses Qatar Airwaysi värvidesse, kuigi nad ei ole lennuettevõtja ega Qatar Executiviga seotud.

Al Maha Airways

Al Maha Airways oli pakutav Saudi Araabias asuv lennuettevõtja, mis oli täielikult Qatar Airwaysi oma. Lennufirma oleks kasutanud samat kujundust kui Qatar Airways, v.a tumelilla asemel oleks olnud roheline. Plaanis oli lennufirma avada 2014. aasta septembris, kuid litsentsimisprobleemide tõttu ei saanud see teoks. 2015. aasta mais oli lennufirma juba võtnud vastu 4 uut Airbus A320-t.
2017. aasta veebruaris teatas Qatar Airways, et Al Maha Airwaysi projekt on lõpetatud, kuna oli litsentsimisprobleeme, et saaks hakata opereerima.

Kujundus ja bränd

Qatar Airwaysi logol on orüks, mis on Katari rahvusloom. Lennufirma kujunduses on nimi "Qatar" (nii ladina tähestikus kui ka araabia keeles) värvitud tumelillaks. Lennufirma avaldas kujunduse 2006. aastal.

Esimene klass

Qatar Airways pakub esimeses klassis reisivatele reisijatele üle 200 cm jalaruumi ja istet, mille saab muuta tasapinnaliseks voodiks koos suletekiga. Esimese klassi istmed on varustatud massaaživõimalusega ja meelelahutussüsteemiga. Esimese klass on saadaval ainult Airbus A380 lennukitel, kus istmetevaheline kaugus on 228 cm, iste muutub tasapinnaliseks voodiks koos suure valiku meelelahutusega, mida kuvatakse 26-tollisele teleriekraanile. Esimese klassi istmed on konfigureeritud 1-2-1. Kõige uuematel lennukitel Airbus A350 ja Boeing 787 Dreamlineril on standardne kahe klassi konfiguratsioon.

Äriklass

Qatar Airways pakub äriklassi reisijatele täielikult lamedat horisontaalset voodit, millel on otsene vahekäigu juurdepääs, äriklassi istmed on konfigureeritud 1-2-1, seda tüüpi äriklass on saadaval Airbus A380, Airbus A350 ja Boeing 787 lennuki pardal. Kõik teised kaug- ja keskmaa lennukid on konfigureeritud 2-2-2, kus pakutakse 180° lamedat voodit koos massaaživõimalusega. Veini ja šampanjat pakutakse ka.
Qatar Airways esitles oma uut äriklassi oma uuel Airbus A320 lennukil, millel on meelelahutussüsteem igal istmel. Samad äriklassi istmed tulid ka neljale Airbus A321 ja kahele Airbus A319LR.
2017. aasta märtsis avaldas Qatar Airways oma uue äriklassi istme Qsuite. Uuel istmel on ka uksed ja istmed konfigureeritud 1-2-1.

Turistiklass

Qatar Airwaysi turistiklass nimetati maailma parimaks ka 2009. ja 2010. aastal Skytrax Awards'il. Qatar Airways pakub turistiklassi reisijatele kuni 86 cm istmetevahelist kaugust. Turistiklassi A330/A340 õhusõiduki reisijatele pakutakse individuaalseid seljatoel asuvaid meelelahutustelereid. Boeing 777 ja 787 lennukiga reisijatele pakutakse puuteekraaniga telerit. Qatar Airways on siiani võtnud vastu mitmeid A320-tüüpi õhusõidukeid, millel on igal turistiklassi istmel meelelahutussüsteem. Meelelahutussüsteem on sama, mida kasutatakse laiakerelistes lennukites. Lisaks sellele on neli A321-d ja kaks A319LR-i varustatud uue meelelahutussüsteemiga, uued meelelahutussüsteemid on ka kõikidel uutel Airbus A320 lennukitel.

Meelelahutus lennukitel

Qatar Airwaysi meelelahutussüsteemi nimi on Oryx One. Qatar Airways pakub ka lendudel Wi-Fi-t, mille abiga saavad reisijad saata sõnumeid, vaadata e-posti ja surfata internetis. Need võimalused on saadaval kõikidel Airbus A380, Airbus A350, Airbus A340, Airbus A319 ja Boeing 787 lennukitel ning ka osadel Airbus A320 ja Airbus A321 lennukitel.

Ootesaalid

Qatar Airwaysi ootesaalid asuvad Hamadi rahvusvahelises lennujaamas, Londoni Heathrow' lennujaamas ja Charles de Gaulle lennujaamas. Lisaks on Qatar Airwaysi äriklassi ja esimese klassi reisijatel võimalik kasutada kõiki Oneworldi lennufirmade ootesaale. Qatar Airwaysil on ka eraldi premium-terminal Hamadi rahvusvahelises lennujaamas.

Sihtkohad

Alates 2017. aasta juunist on 2017. aasta diplomaatilise kriisi tõttu keelatud kõik Qatar Airwaysi lennud Araabia Ühendemiraatidest, Saudi Araabiast, Bahreinist ja Egiptuse lennujaamadest. Kataris asuvatest lennujaamadest on keelatud ka kõik nende riikide lennuettevõtjad.